SET สัปดาห์นี้ Sideways Up จับตางบแบงก์ Q1 ชู KTC-MAKRO-RJH  หุ้นเด่น
“บล.กรุงศรี พัฒนสิน” ชี้ SET สัปดาห์นี้ Sideways Up จับตางบแบงก์ไตรมาส 1/66-ตัวเลขเศรษฐกิจตปท. ชู KTC-MAKRO-RJH  หุ้นเด่น
“บล.กรุงศรี พัฒนสิน” ชี้ SET สัปดาห์นี้ Sideways Up จับตางบแบงก์ไตรมาส 1/66-ตัวเลขเศรษฐกิจตปท. ชู KTC-MAKRO-RJH  หุ้นเด่น
18 เม.ย. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (17-21 เม.ย.66) จากบทวิเคราะห์ บริษัทหลักทรัพย์ กรุงศรี พัฒนสิน จำกัด (มหาชน) หรือ KCS โดยระบุว่า สัปดาห์นี้ “Sideways/Up” แนวต้าน 1,615-1,624 จุด และแนวรับ 1,580-1,569 จุด
โดยวันที่ 18 เม.ย. ติดตามยอดขออนุญาตสร้างบ้านใหม่สหรัฐเดือน มี.ค.66 ตลาดคาดลดลง 5.5%เทียบเดือนก่อนหน้า เทียบ prev. ที่ 13.8% ยอดขายบ้านใหม่ เดือนมี.ค.66 ตลาดคาดลดลง 3.5% vs prev. 9.8%  ส่วนวันที่ 20 เม.ย.ติดตาม ยอดขายบ้านมือสอง ตลาดคาดลดลง 1.8%เทียบเดือนก่อนหน้า vs prev. 14.5%
นอกจากนี้วันที่ 21 เม.ย.66 ติดตามดัชนี PMI ภาคการผลิตสหรัฐเดือน เม.ย.66 (เบื้องต้น) ยังไม่มีคาดการณ์ vs prev. ที่ 49.2 จุด และ PMI ภาคบริการ เม.ย.66 (เบื้องต้น) vs prev. ที่ 52.6 จุด
ขณะเดียวกันวันที่ 21 เม.ย.66 ติดตาม EU PMI ภาคการผลิตเดือนเม.ย.66 (เบื้องต้น) ยังไม่มีคาดการณ์ vsprev. ที่ 47.3 จุด และ PMเ ภาคบริการ เม.ย.66 (เบื้องต้น) vs prev. ที่ 55 จุด
ส่วนวันที่ 18 เม.ย.66 ติดตาม GDP จีนไตรมาส 1/66 ตลาดคาด 3.8% เทียบช่วงเดียวกันปีก่อน เร่งจาก prev. 3.0% และยอดค้าปลีก มี.ค.66 ตลาดคาด 3.7% เทียบช่วงเดียวกันปีก่อน เร่งจาก prev. 3.5% ภาพดังกล่าวบวกต่อหุ้นในกลุ่ม China Reopening และ ติดตามยอดค้าปลีก มี.ค.66 ตลาดคาด  7.0% เทียบช่วงเดียวกันปีก่อน
ส่วนในประเทศติดตามแนวโน้มผลประกอบการไตรมาส 1/66 กลุ่มแบงก์  โดย KCS คาดกำไรสุทธิกลุ่มธนาคาร ไตรมาส 1/66 ที่ 4.33 หมื่นล้านบาท (ใกล้เคียง Consensus) ลดลง 2% เทียบช่วงเดียวกันปีก่อน เพราะรายได้ที่ไม่ใช่ดอกเบี้ยและการเพิ่มขึ้น ค่าใช้จ่ายสำรอง แต่กำไรเพิ่ม  31% เทียบไตรมาสก่อนหน้าจากรายได้ดอกเบี้ยเพิ่มขึ้น และค่าใช้จ่ายดำเนินงาน+การตั้งสำรองลดลง โดย BBL เป็นหุ้นกำไรเด่น เทียบช่วงเดียวกันปีก่อน และไตรมาสก่อนหน้า ส่วนกลุ่มรองลงมาคือ SCB, KBANK เติบโตเทียบไตรมาสก่อนหน้า และลดลงเทียบช่วงเดียวกันปีก่อน  เน้น BBL, SCB, KBANK
กลยุทธ์การลงทุน:ประเมินภาพสัปดาห์นี้ Sideways Up โดยหุ้นเด่นสัปดาห์นี้ : แนะนำ KTC, MAKRO, RJH  โดย KTC แนะนำราคาเป้าหมาย 100 บาท: การบริโภคคึกคัก ผสานภาพบวกวงจรดอกเบี้ยปลายทาง  ส่วน MAKRO(Trading) : หุ้นลงมาอยู่ในจุดซื้อที่ดี ลุ้นซื้อรับภาพบวกการบริโภคคึกคัก และโอกาสเข้าดัชนี MSCI และ RJH (Trading) : ลุ้นหุ้นรับภาพบวกการปรับเพิ่มค่าหัวประกันสังคม